als_Latn dik_Latn sag_Latn
Drenas, 15 mars 2015 – Ka një vit e katër muaj, por Bleron Shala as njëherë nuk pati vetëdije. Për këtë arsye, e ëma Marigona nuk e lëshon as një herë nga dora.
Vogëlushi nuk mund ta bëjë asnjë hap, për arsye se që nga koha e lindjes vuan nga një sëmundje në tru.
Ndonëse shtatzënia i shkoi mirë, Marigona dyshon se djali ju dëmtua gjatë lindjes.
“Deri në momentin e lindjes u kanë shumë mirë, por në momentin e lindjes kam mbet pa vetëdije. Nuk e di qysh e kanë nxjerrë beben, me vakum a me çka, po ma kurrë s’ka pas vetëdije”, thotë ajo.
Bleroni nuk mund të shërohet në Kosovë. E, për ta dërguar jashtë vendit për shërim, kjo familje nuk i ka kushtet.
“Unë jam nëna e dëshmorit. Pensionin e këtij dëshmori që e kena marrë, e kena shti kredi për me shëru djalin. Gjan i kena shit, token e kena qit në shitje, s’po dina çka me bo ma”, thotë Miradie Shala, që i është mirënjohëse secilit që mundet t’ju ndihmojë. “Kush mundet me na nimu, Zoti e ndihmoftë”.
Babi i këtij fëmije, të dielën nuk ishte në shtëpi, pasi që kishte gjetur një punë për të fituar diçka.
Me kushtet e rënda që kanë, kësaj familje po i konfirmojnë edhe fqinjët.
“Janë familje e dëshmorit, po shumë kushtet e rana i kanë pasha Zotin”, thotë i afërmi i tyre, Riza Shala.
Familja Shala, nga Vuçaku i Drenasit ka 10 anëtarë, ndërsa ekzistencën e siguron me punën që e bën kryefamiljari Limoni, i cili kryesisht punon si moler. /Klan Kosova/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn